Turakina Maori Girls College

Ko Turakina Māori Girls College he kura tuarua mō ngā kōtiro Māori ki Marton, ki te hauāuru o Te Ika-a-Māui, Aotearoa.

Ko Turakina Māori Girls’ College he kura o te Hāhi Perehipitiriana. Nā te Hāhi Perehipitiriana o Aotearoa i hoko tētehi o ngā whare tawhito o Turakina mō te kura hou. I whakatūria tēnei kura e te Minita, H.J. Fletcher, mō ngā kōhine Māori i te tau 1905, ā, nā te Pirimia, R.J. Seddon i huakina. Toru tekau noa iho ngā tauira i tīmata ai i te tau tuatahi, ā, ka noho a A.G. Hamilton hei tumuaki me tana hoa wahine hei kaiwhakahaere ō te whare noho. I tapaina te kāreti ki te taone iti ō Turakina, ā, i noho ai te kura ki reira tae atu ki te tau 1928. Ko te pūtake o te kura kia whakaako atu ki ngā kōhine Māori i ngā mahi a te kāinga, te matauranga hākirikiri me te whakapono Karaitiana. 

Nā te tawhito o te whare ki Turakina, ā, nā te ngaringari hoki a nga tauira i haere ana ki te kāreti, ka hūnuku ai te kura ki te taone o Marton i te tau 1928. I konā tētehi whare pai ake hei nohonga mō te kura.  Ko tētehi o ngā mea pai o te taone o Marton ko te rerewe o Marton Junction, kia taea ai e ngā tauira te haere mā runga tereina ki te kura mai i o rātou kāinga huri noa i te motu. 

Tae atu noa ki te tau 1980, i noho a Turakina Māori Girls’ College hei kāreti umanga ake. I te 26 Whiringa-a-Rangi  1980, i whakakotahi te kura ki raro i te maru o te Kāwanatanga. Ahakoa tēnei, i mau pūmau tonu te kura ki ōna uaratanga; arā ko te Mana Māori, Mana Wairua, Mana Wahine me te Mana Mātauranga. Ko Turakina Ngā Hara te pepeha o te kāreti.  

E whā ngā whare mō ngā tauira. Ko Manawa (whero), ko Rangiora (kahurangi), ko Kōwhai (kōwhai) me Taupata(kākāriki).

Nā reira me mutu noa iho ēnei kōrero i konei. Ko te mea nui, kua kite tātou i te tupunga ake o te kāreti kōhine Māori a Turakina mai i tētehi kura hei wāhi ako mō ngā mahi o te kāinga anake, ki tētehi kura e whakananaotia ana i ngā wahine toa. 

Hoto ki waho
Paetukutuku o te kāreti (reo Pākehā)

Matthews, N. (2005). He kura Māori, he kura hāhi. World Indigenous Peoples Conference on Education, 27 Nov - 1 Dec 2005. Hamilton, New Zealand.
New Zealand Department of Education (1980). Turakina Māori girls’ college integration agreement. Wellington, New Zealand.
Turakina Māori Girls’ College (1984). Turakina Māori girls’ college. Marton, New Zealand: the college, Turakina, New Zealand.
Turakina Māori Girls’ College. (2009). Historical background. Retrieved March 12, 2009, from https://web.archive.org/web/20100524091926/http://tmgc.school.nz/history.html
Wilson, M.W. (1952). Turakina, the story of a country parish 1852-1952. Christchurch, New Zealand: Presbyterian Bookroom.
Category:Tai-rāwhiti
Category:Kura Māori